જતીન ભાઈનો જન્મ સુરતમાં ૧૯૫૨માં થયો હતો. નાનપણથી જ તેમને કાર્ટૂનો દોરવાનો શોખ હતો. તેમણે જમીન પર કાર્ટૂનો દોરવાથી શરૂઆત કરી હતી. રસાયણ શાસ્ત્રમાં બી.એસ.સી.કર્યા બાદ થોડોક વખત તેમણે ક્લિનિકલ લેબોરેટરીમાં કામ કર્યું હતું. પણ તેમનો જીવ કાર્ટૂનમાં હતો! આ રસ તેમને લાર્સન એન્ડ ટોબ્રો કમ્પનીમાં ખેંચી ગયો અને ત્યાં તેમણે કાર્ટૂનિસ્ટ તરીકે ઘણા વર્ષો સેવા આપી. તેમનાં કાર્ટૂનો ઘણા દૈનિક અને સામાયિકોમાં પણ પ્રસિદ્ધ થયાં છે.